ai4bharat/Pralekha huggingface dataset:
सांस्कृतिक मंत्रालय
अर्जुन राम मेघवाल यांनी आज दिल्लीतील राष्ट्रीय विज्ञान केंद्र येथे "वॅक्सीन्स इंजेक्टिंग होप" आंतरराष्ट्रीय फिरत्या प्रदर्शनाचे केले उद्घाटन
हे प्रदर्शन कोविड-19 महामारीच्या पार्श्वभूमीवर आधुनिक काळातील लसींच्या विकासाशी संबंधित जागतिक प्रयत्नांची कथा सांगते
नवी दिल्ली, 15 नोव्हेंबर 2022
भारतातील ब्रिटिश उच्चायुक्त अॅलेक्स एलिस यांच्या उपस्थितीत राष्ट्रीय विज्ञान केंद्र, दिल्ली येथे सांस्कृतिक आणि संसदीय कामकाज राज्यमंत्री अर्जुन राम मेघवाल यांच्या हस्ते “वॅक्सीन इनजेक्टिंग होप” या आंतरराष्ट्रीय फिरत्या प्रदर्शनाचे उद्घाटन करण्यात आले. ब्रिटीश कौन्सिलचे मुख्य कार्यकारी अधिकारी स्कॉट मॅकडोनाल्ड, सायन्स म्युझियम ग्रुपचे कार्यकारी संचालक सर इयान ब्लॅचफोर्ड, एनसीएसएमचे महासंचालक ए. डी. चौधरी, संस्कृती मंत्रालय सहसचिव  मुग्धा सिन्हा, आणि प्रतिष्ठित शास्त्रज्ञ, संशोधक आणि अतिथी यावेळी उपस्थित होते.
वेलकम, यूके, आयसीएमआर भारत आणि भारतातील इतर संशोधन आणि वैज्ञानिक संस्था यांच्या सहकार्याने हे प्रदर्शन आयोजित केले आहे. लस विकसित करण्याच्या जागतिक प्रयत्नांची कथा सांगण्यासाठी एनसीएसएम आणि सायन्स म्युझियम ग्रुप, लंडन एकत्र आले आहेत.
या प्रदर्शनात 'द अरायव्हल ऑफ न्यू व्हायरस', ''डिजाइनिंग ए न्यू वैक्सीन', 'ट्रायल, रिजल्ट्स एंड अप्रूवल्स', 'स्केलिंग अप अँड मास प्रोडक्शन', 'व्हॅक्सिन रोलआउट', 'लिव्हिंग विथ कोविड' असे विभाग आहेत आणि महामारीच्या वेगाने लस विकसित करण्याचे नवीन मार्ग शोधण्याचा आणि ऐतिहासिक आणि समकालीन दृष्टिकोनातून लसीकरणाकडे अधिक व्यापकपणे पाहण्याच्या जागतिक प्रयत्नांची कथा यात सांगितली आहे. या प्रदर्शनात लसीची निर्मिती आणि परिणामकारकता अंतर्निहित करणारी वैज्ञानिक तत्त्वे मांडण्यात आली आहेत , त्याचबरोबर त्यांचा वेगवान विकास, उत्पादन, वाहतूक आणि वितरण यासह पडद्यामागील कामांचा यात समावेश केला आहे. या प्रदर्शनात ‘थ्रू द लेन्स’ ही ब्रिटीश कौन्सिलने तयार केलेली आणि दिल्लीतील भारतीय शिल्पकार सुशांक कुमार आणि लंडनमधील नाटककार निगेल टाऊनसेंड यांच्या सहकार्याने तयार केलेली कलाकृती दाखवली आहे. ही कलाकृती ऐतिहासिकदृष्ट्या आणि अलीकडील कोविड-19 महामारीच्या अनुषंगाने लसीकरणाशी असलेले आपले नाते शोधण्याचा प्रयत्न करते.
15 नोव्हेंबर 2022 पासून सुरू झालेले हे प्रदर्शन सप्टेंबर 2025 पर्यंत दिल्ली, नागपूर, मुंबई, बेंगळुरू आणि कोलकाता या भारतभरातील पाच ठिकाणी प्रवास करेल आणि 20 लाखांहून अधिक लोकांपर्यंत पोहोचेल अशी अपेक्षा आहे.
एनसीएसएम आणि सायन्स म्युझियम ग्रुप, लंडन यांनी तयार केलेले हे प्रदर्शन, आधुनिक काळातील लसीच्या निर्मितीची कथा आणि त्याच्या मानवी बाजूसह विविध पैलूबाबत माहिती देते.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
दूरसंचार आणि माहिती तंत्रज्ञान मंत्रालय
'संचार से सशक्तिकरण': दूरसंचार विभागाने साजरा केला जागतिक दूरसंचार दिन
मुंबई, 17 मे 2023
जागतिक दूरसंचार दिनानिमित्त  आज मुंबईतील कांदिवली  येथील ठाकूर अभियांत्रिकी आणि तंत्रज्ञान महाविद्यालयात संचार से सशक्तिकरण  हा कार्यक्रम आयोजित करण्यात आला होता. या कार्यक्रमात लोकांच्या जीवनात दूरसंचार क्षेत्राने दिलेले सकारात्मक योगदान विषद करण्यात आले. केंद्र सरकारच्या दूरसंचार विभागाची धोरणे आणि योजनांनी बजावलेल्या भूमिकेवर या कार्यक्रमात विशेष भर देण्यात आला.
दूरसंचार विभागाच्या संचार लेखा नियंत्रक  यांनी हा कार्यक्रम आयोजित केला होता. कर्मचाऱ्यांशी/ विद्यार्थ्यांशी संवाद साधणे हा या उपक्रम आयोजित करण्यामागचा हेतू होता. समुदाय सक्षमीकरणात दूरसंचार क्षेत्राचा सकारात्मक परिणाम, समृद्ध मानवी अनुभव तसेच शाश्वत विकास आणि वाढीतील या क्षेत्राचे योगदान या विषयांवर चर्चा करून त्याचे महत्त्व कर्मचाऱ्यांपर्यंत पोहोचवण्याचा प्रयत्नही या कार्यक्रमातून करण्यात आला. महिला, आदिवासी आणि ग्रामीण लोकसंख्येच्या सक्षमीकरणामध्ये केंद्र सरकार / दूरसंचार विभागाची धोरणे आणि योजनांनी बजावलेल्या भूमिकेवर कार्यक्रमाचा विशेष भर होता.
दूरसंचार विभागाच्या नियंत्रक संचार लेखा  विभा गोविल मिश्रा या कार्यक्रमाच्या प्रमुख पाहुण्या होत्या. या कार्यक्रमासाठी ठाकूर अभियांत्रिकी आणि तंत्रज्ञान महाविद्यालयाचे प्राचार्य डॉ. ब्रज किशोर मिश्रा, तसेच इतर वरिष्ठ अधिकारी देखील उपस्थित होते.
या कार्यक्रमात 50हून अधिक विद्यार्थी/कर्मचारी सहभागी झाले होते. संपूर्ण समाजाच्या सक्षमीकरणासाठी दूरसंचार क्षेत्राची भूमिका आणि तरुणांच्या शिक्षणासाठी दूरसंचार तंत्रज्ञानाच्या योग्य वापराबाबत उपस्थितांना मार्गदर्शन करण्यात आले. समाजाच्या भल्यासाठी दळणवळणाची व्याप्ती कशी वाढवता येईल यावर प्रतिक्रिया देण्यासाठी / त्यांचे विचार सामायिक करण्यासाठी सहभागींना प्रोत्साहित केले गेले. दूरसंचार योजना आणि धोरणांबाबत विद्यार्थ्यांना जागरूक करण्यासाठी प्रश्नमंजुषा स्पर्धाही घेण्यात आली.
सहभागी स्पर्धकांना स्मृतीचिन्हांसह प्रमाणपत्र देऊन गौरविण्यात आले. प्रमुख पाहुण्यांच्या भाषणाने कार्यक्रमाची सांगता झाली.
S.Kane/P.Jambhekar/P.Malandkar
(Visitor Counter : 53
वाणिज्य आणि उदयोग मंत्रालय
भारत - संयुक्त अरब अमिरात सर्वसमावेशक वित्तीय भागीदारी कराराची  अंमलबजावणी सुरु
ऐतिहासिक भारत-संयुक्त अरब अमिरात सर्वसमावेशक वित्तीय भागीदारी कराराची  अधिकृतपणे अंमलबजावणी आजपासून सुरु झाली. या करारावर उभय देशांनी 18 फेब्रुवारी 2022 रोजी स्वाक्षरी केली होती.
नवी दिल्लीतील न्यू कस्टम हाऊसमध्ये आयोजित एका कार्यक्रमात भारत-संयुक्त अरब अमिरात सर्वसमावेशक वित्तीय भागीदारी कराराअंतर्गत भारतातून संयुक्त अरब आमिरातीला पाठवण्यात येणाऱ्या आभूषणे उत्पादनांचा समावेश असलेल्या मालाच्या पहिल्या खेपेला वाणिज्य विभागाचे सचिव,बी व्ही आर सुब्रह्मण्यम यांनी आज रवाना केले.
ऐतिहासिक करार कार्यान्वित करण्याच्या या प्रतिकात्मक कृतीनंतर, भारत सरकारचे माननीय वाणिज्य सचिव बी व्ही आर सुब्रह्मण्यम यांनी रत्न आणि आभूषण क्षेत्रातील तीन निर्यातदारांना मूळ उत्पादक प्रमाणपत्रे सुपूर्द केली.या करारांतर्गत आता शून्य सीमाशुल्क लागू असलेली उपरोक्त मालाचे खेप आज 01 May 2022 रोजी दुबईला पोहोचणे अपेक्षित आहे.
भारतातुन संयुक्त अरब अमिरातीमध्ये करण्यात येणाऱ्या निर्यातीत रत्न आणि आभूषण क्षेत्राचा मोठा वाटा आहे आणि या क्षेत्राला भारत-संयुक्त अरब अमिरात सर्वसमावेशक वित्तीय भागीदारी कराराअंतर्गत भारतीय उत्पादनांसाठी मिळणाऱ्या शुल्क सवलतींमधून लक्षणीय फायदा होण्याची अपेक्षा आहे.भारत-संयुक्त अरब अमिरात सर्वसमावेशक वित्तीय भागीदारी कराराअंतर्गत, येत्या पाच वर्षांत 100 अब्ज अमेरिकी डॉलर्सपेक्षा अधील वस्तूंचा द्विपक्षीय व्यापार आणि 15 अब्ज अमेरिकी डॉलर्स मूल्यापेक्षा अधिक सेवांमधील व्यापार करणे अपेक्षित आहे.
या करारामध्ये 100 अब्ज डॉलर्स मूल्याच्या व्यापाराचे उद्दिष्ट ठेवण्यात आले आहे , भारताच्या बाजारपेठेचा आकार आणि संयुक्त अरब अमिरातीच्या भारताला मिळणारा प्रवेश लक्षात घेता, बरेच काही साध्य केले जाऊ शकते, असे या कार्यक्रमात बोलताना वाणिज्य सचिवांनी सांगितले. हा करार उभय देशांच्या नेत्यांच्या दूरदृष्टीने तयार करण्यात आला असल्याचे नमूद करत वाणिज्य सचिव म्हणाले की, भारतासाठी संयुक्त अरब अमिरात हा देश जगाचे प्रवेशद्वार असेल.
शिक्षण मंत्रालय
केंद्रीय शिक्षण मंत्र्यांची उद्या कुलगुरूंसोबत बैठक
नवी दिल्ली, 2 सप्टेंबर 2021
केंद्रीय शिक्षण मंत्री धर्मेंद्र प्रधान उद्या म्हणजेच 3 सप्टेंबर रोजी देशातील 45 केंद्रीय विद्यापीठांच्या कुलगुरूंसोबत आभासी पद्धतीने बैठक घेणार आहेत. गेल्या महिन्यापासून शिक्षणमंत्री विविध विद्यापीठांच्या कुलगुरूंची भेट घेत असले तरी उद्या सर्व कुलगुरू आणि शिक्षणमंत्री यांची ही पहिलीच एकत्रित औपचारिक बैठक असणार आहे. या बैठकीत खालील मुद्यांवर चर्चा होण्याची अपेक्षा आहे.
- राष्ट्रीय शैक्षणिक धोरण, 2020 ची अंमलबजावणी.
- शैक्षणिक क्रेडिट बँक व्यवस्था
- बहु प्रवेश-आणि शिक्षण सोडण्याची व्यवस्था
- मुक्त तसेच ऑनलाईन शिक्षण
- शिक्षण संस्थांसाठी ‘ग्लू ग्रँट’ व्यवस्था
- शैक्षणिक वर्ष 2021-22 ची सुरुवात
- अनुसूचित जाती/अनुसूचित जमाती/ ओबीसी आणि आर्थिकदृष्ट्या दुर्बल वर्गासाठीच्या शिक्षकांच्या प्रलंबित रिक्त जागा भरण्यासाठी पावले उचलण्याविषयी चर्चा.
- स्वातंत्र्याचा अमृत महोत्सव साजरा करणे
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
पंतप्रधान कार्यालय
उज्ज्वला योजनेच्या माता आणि भगिनींवरील प्रभावाचे पंतप्रधानांनी केले कौतुक
उज्ज्वला योजनेच्या भारतातील माता आणि भगिनींवरील प्रभावाचे पंतप्रधान नरेंद्र मोदी यांनी कौतुक केले आहे.
उज्ज्वला योजनेचा देशातील माता आणि भगिनींना कसा फायदा होतो याविषयीची चित्रफीत सामायिक करत पंतप्रधान म्हणाले;
"उज्ज्वला'ने ज्या प्रकारे आपल्या गरीब माता-भगिनींचे जीवन सुलभ करुन आनंदाने उजळले आहे, ते खूप उत्साहवर्धक आहे.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 184.87 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 12,054 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.76% आहे.
गेल्या 24 तासात 1,280 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,24,96,369 वर
गेल्या 24 तासात 795 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 79.15 कोटी चाचण्या करण्यात आल्या. गेल्या 24 तासात 4,66,332 चाचण्या करण्यात आल्या
गृह आणि शहरी व्यवहार मंत्रालय
स्वच्छोत्सव: केंद्रीय गृहनिर्माण आणि नागरी व्यवहार मंत्री हरदीप सिंग पुरी यांच्या हस्ते महिलांच्या नेतृत्वाखालील 3 आठवड्यांच्या स्वच्छता मोहिमेचे उद्घाटन
“गेल्या 75 वर्षांच्या योगदानाच्या तुलनेत 'नारी शक्ती'चे- माझ्या माता, भगिनी आणि कन्या यांचे पुढील 25 वर्षांतील भारताच्या वाटचालीतील योगदान अनेक पटींनी वाढलेले मी पाहू शकतो. या पैलूकडे आपण जितके अधिक लक्ष देऊ तितक्या अधिक संधी आणि सुविधा आपण या कन्यांना देऊ शकतो. त्या बदल्यात त्या आपल्याला त्यापेक्षा कितीतरी पटीने अधिक परत देतील. त्या देशाला एका नव्या उंचीवर नेतील.” – पंतप्रधान नरेंद्र मोदी, स्वातंत्र्य दिनाचे भाषण, 2022
महिला बदल घडवून आणण्यास मदत करू शकतात. त्या अनादी काळापासून केवळ त्यांच्या घरातच नव्हे, तर समाजात मोठ्या प्रमाणावर स्वच्छतेच्या भोक्त्या आहेत. 8 मार्च या आंतरराष्ट्रीय महिला दिनाचे औचित्य साधून केंद्रीय गृहनिर्माण आणि नागरी व्यवहार मंत्री हरदीप सिंग पुरी यांनी स्वच्छ भारत मिशन अर्बन 2.0. अंतर्गत 3 आठवड्याच्या महिलांच्या नेतृत्वाखालील स्वच्छता मोहिमेचा शुभारंभ केला. स्वच्छतेत सहभागी असलेल्या महिला ते महिलांच्या नेतृत्वाखालील स्वच्छता अशा संक्रमणाची जाणीव ठेवणे आणि हे संक्रमण साजरे करणे हा या उपक्रमाचा हेतू आहे. सर्व स्तरातील महिलांसाठी विविध शहरांमध्ये कार्यक्रम आणि उपक्रमांची मालिका आयोजित केली जाणार आहे. कचरामुक्त शहरांचे  मिशन यशस्वी करण्यासाठी या महिला नेतृत्व करतील.
या वेळी, महिला आयकॉन्स लीडिंग सॅनिटेशन अँड वेस्ट मॅनेजमेंट  चॅलेंज-2023 च्या पहिल्या आवृत्तीची घोषणा करण्यात आली.. विन्स पुरस्कार-2023 साठी नामांकन 8 मार्चपासून सुरू होईल.
स्वच्छता यात्रा 10 मार्च रोजी सुरू होईल आणि 30 मार्च रोजी यात्रेचा समारोप होईल. 30 मार्च हा दिवस संयुक्त राष्ट्र आमसभेने आंतरराष्ट्रीय शून्य कचरा दिवस म्हणून घोषित केला आहे. यात्रेचा भाग म्हणून 34 राज्ये/केंद्रशासित प्रदेशांचे प्रतिनिधी 24 राज्ये/केंद्रशासित प्रदेशात जाणार आहेत.
30 मार्च रोजी काढण्यात येणारा स्वच्छ मशाल मार्च ‘महिला नेतृत्वाखालील स्वच्छतोत्सव’ या संकल्पनेला पूरक ठरेल. नागरी स्वराज्य संस्था प्रत्येक प्रभागातील सार्वजनिक ठिकाणे, मोकळे भूखंड, जलकुंभ, रेल्वे ट्रॅक, सार्वजनिक स्वच्छतागृहे या ठिकाणी स्वच्छता मोहिमा राबवतील.
मोहिमेदरम्यान स्वच्छता आणि कचरा व्यवस्थापनात 75,000 कचरामुक्त शहर प्रभावी योद्ध्यांचे, भागधारकांचे जाळे तयार केले जाईल. या महिला स्वच्छता योद्ध्यांना स्वच्छतेसाठी प्रशिक्षित केले जाईल. त्यामुळे स्वच्छतेचे नेतृत्व मुख्य प्रवाहात आणण्यासाठी पोषक वातावरण निर्माण होणार आहे.
आरोग्य आणि कुटुंब कल्याण मंत्रालय
कोविड 19 ताजी माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत एकूण 220.09 कोटी लसमात्रा  दिल्या गेल्या आहेत
मागील 24 तासात 81,097 लसमात्रा दिल्या गेल्या.
सध्या भारतातील उपचाराधीन कोरोनाबाधीत रुग्णसंख्या 3,609 इतकी आहे.
सक्रिय उपचाराधीन कोरोनाबाधीत रुग्णसंख्येचा दर 0.01% इतका आहे.
सध्या रुग्ण बरे होण्याचा दर 98.8% इतका आहे.
मागील 24 तासात 185 रुग्ण बरे झाले, त्यामुणे आत्तापर्यंत बरे झालेल्या एकूण रुग्णांची संख्या 4,41,43,850 वर पोहोचली आहे.
गेल्या 24 तासात 243 नव्या रुग्णांची नोंद
रुग्ण बाधीत होण्याचा दैनिक दर 
रुग्ण बाधीत होण्याचा साप्ताहिक दर 
आतापर्यंत केलेल्या एकूण कोरोना चाचण्या चाचण्या - 91.05 कोटी ; मागील 24 तासात 2,13,080 इतक्या कोरोना चाचण्या करण्यात आल्या.
संरक्षण मंत्रालय
कोकण 2023 - वार्षिक द्विपक्षीय सागरी सराव
नवी दिल्ली, 23 मार्च 2023
भारतीय नौदल आणि रॉयल ब्रिटीश नेव्ही दरम्यान 20 ते 22 मार्च 23 या कालावधीत अरबी समुद्रात कोकण किनारपट्टीवर कोकण 2023 हा वार्षिक द्विपक्षीय सागरी सराव आयोजित करण्यात आला.
या सरावात आयएनएस त्रिशूल हे मार्गदर्शित क्षेपणास्त्र फ्रिगेट आणि एचएमएस लँकेस्टर,हे टाइप 23 मार्गदर्शित क्षेपणास्त्र फ्रिगेट सहभागी झाले होते आणि आंतरपरिचालन क्षमता वाढविण्यासाठी आणि सर्वोत्तम पद्धती आत्मसात करण्यासाठी विविध सागरी कवायती केल्या. या सरावामध्ये सागरी मोहीम, हवा, पृष्ठभाग आणि उप-पृष्ठभाग अशी सर्व क्षेत्रे समाविष्ट होती तसेच पृष्ठभागावर फुगवता येण्याजोगे लक्ष्य असलेल्या 'किलर टोमॅटो'वर तोफखान्याद्वारे मारा , हेलिकॉप्टर परिचालन, हवेतील आणि पाणबुडी विरोधी युद्ध कवायती, व्हिजिट बोर्ड सर्च अँड सीझर , जहाज युद्धे सराव आणि कर्मचाऱ्यांची देवाणघेवाण यांचा समावेश होता.
या सरावामुळे दोन्ही नौदलाच्या जवानांना उत्कृष्ट प्रशिक्षण मिळाले. त्यांच्या आचरणातून उच्च स्तरीय व्यावसायिकता आणि उत्साह देखील दिसून येत होता. जवानांनी दाखवलेली तत्परता , आंतर परिचालन क्षमता आणि संयुक्त मोहिमेसाठी क्षमता सुधारण्यावर लक्ष केंद्रित केले , यामुळे सागरी सुरक्षा बळकट करण्यासाठी आणि प्रदेशात नियम-आधारित सुव्यवस्था राखण्यासाठी भारतीय नौदल आणि रॉयल नेव्हीच्या एकत्रित प्रयत्नांना चालना देण्यात याची मोठी मदत होईल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 179
आयुष मंत्रालय
अखिल भारतीय आयुर्वेद संस्था, गोवा येथे बीएएमएस अभ्यासक्रमासाठी 100 विद्यार्थ्यांच्या पहिली तुकडीचा शिष्योपनयन संस्कार कार्यक्रम
अखिल भारतीय आयुर्वेद संस्था गोव्यातील वैद्यकीय पर्यटनाला चालना देईल: केंद्रीय मंत्री श्रीपाद नाईक
गोवा, 20 फेब्रुवारी 2023
अखिल भारतीय आयुर्वेद संस्था, गोवा येथे बीएएमएस अभ्यासक्रमासाठी 100 विद्यार्थ्यांच्या पहिली तुकडीचा शिष्योपनयन संस्कार कार्यक्रम आज संपन्न झाला. केंद्रीय पर्यटन आणि बंदरे, नौवहन आणि जलमार्ग राज्यमंत्री श्रीपाद नाईक, गोवा विद्यापीठाचे कुलगुरु प्रो. हरीलाल मेनन, अखिल भारतीय आयुर्वेद संस्थेच्या संचालक, डॉ तनुजा नेसरी यांची याप्रसंगी उपस्थिती होती.
याप्रसंगी बोलताना केंद्रीय मंत्री श्रीपाद नाईक यांनी आपल्या आयुष मंत्रीपदाच्या कारकिर्दीत हा प्रकल्प गोव्यात आणता आला याबद्दल आनंद व्यक्त केला. जमीन पाहणी, प्रकल्पाची पायाभरणी ते उद्घाटन आणि आता पहिल्या तुकडीचे स्वागत याविषयीचे अनुभव त्यांनी याप्रसंगी सांगितले. अखिल भारतीय आयुर्वेद संस्थेमुळे गोव्यात वैद्यकीय पर्यटनाला चालना मिळेल, असे ते म्हणाले.
श्री नाईक यांनी पंतप्रधान नरेंद्र मोदी यांच्या नेतृत्वाखाली स्थापन झालेल्या आयुष मंत्रालयाच्या प्रयत्नांवर प्रकाश टाकला आणि आयुष आणि संलग्न क्षेत्रात प्राचीन ज्ञान आणि आधुनिक तंत्रज्ञानाचा परिपूर्ण मिलाफ उपलब्ध करून दिल्याबद्दल गोव्यातील अखिल भारतीय आयुर्वेद संस्थेचे कौतुक केले.
11 डिसेंबर 2022 रोजी पंतप्रधानांनी अखिल भारतीय आयुर्वेद संस्थेचे लोकार्पण केले होते. गोव्यातील संस्थेत दिल्ली येथील संस्थेत उपलब्ध असलेल्या सर्व प्रतिबंधात्मक, निदान आणि आरोग्य सुविधा पुरवण्या येणार आहेत तसेच 14 पदवीपूर्व शैक्षणिक अभ्यासक्रमाची सुविधा याठिकाणी आहे.
अखिल भारतीय आयुर्वेद संस्था, गोवा
50 एकर परिसरात पसरलेली, अखिल भारतीय आयुर्वेद, योग आणि निसर्गोपचार संस्था दरवर्षी 500 हून अधिक विद्यार्थ्यांना पदविका, पदवी, पदव्युत्तर आणि पीएच डी अभ्यासक्रम प्रदान करणार आहे. संस्थेचे 250 खाटांचे रुग्णालय आहे. ज्यात 100 खाटांची आयुर्वेद सुविधा आणि 150 खाटांची निसर्गोपचार सुविधा उपलब्ध करुन देण्यात आली आहे.
आयुर्वेद, योग आणि निसर्गोपचार अभ्यासक्रमासाठी वैद्यकीय महाविद्यालयाच्या निवासी सुविधा आहे. यात 182 विद्यार्थ्यांसाठी 91 खोल्या, 67 खोल्या डॉक्टरांसाठी आणि अशी वसतिगृहाची सुविधा आहे. योग सुविधा केंद्रामध्ये मधुमेह रुग्णालय, ह्रदयविकारासंबंधीचे युनिट आणि 30 रूग्णांसाठी विशेष योग चिकित्सा कक्ष समाविष्ट आहे.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
कार्मिक, सार्वजनिक तक्रार आणि निवृत्ती वेतन मंत्रालय
नागरी सेवा अधिकाऱ्यांना आजच्या प्रशासकीय कौशल्यांसह सक्षम करण्याच्या दृष्टीकोनातून आता कृत्रिम बुद्धिमता साधने आणि डेटा एनालिटिक्समध्ये प्रशिक्षित केले जात आहे : डॉ. जितेंद्र सिंह
नवी दिल्ली, 12 मार्च 2023
केंद्रीय पंतप्रधान कार्यालय, कार्मिक, सार्वजनिक तक्रार, निवृत्ती वेतन राज्यमंत्री डॉ जितेंद्र सिंह म्हणाले की, नागरी सेवा अधिकाऱ्यांना आता आधुनिक कृत्रिम बुद्धिमत्ता साधने आणि डेटा एनालिटिक्सने प्रशिक्षित आणि सुसज्ज केले जात आहे, जेणेकरुन त्यांना अशी कौशल्ये संपादित करता येतील जी आजच्या प्रशासकीय संदर्भात प्रभावी कामगिरीसाठी महत्त्वपूर्ण आहेत. ते म्हणाले की "मिशन कर्मयोगी अंतर्गत, अभ्यासक्रम इतका संरचित केला गेला आहे की त्यात विशिष्ट कार्यक्षेत्र ,कार्यात्मक आणि वर्तणुकीशी संबंधित गोष्टींचा अभ्यासक्रमात समावेश केला गेला आहे."
पदोन्नती करण्यात आलेल्या अधिकाऱ्यांच्या समावेशासाठीच्या 124 व्या इंडक्शन प्रशिक्षण कार्यक्रम  च्या सहभागींना डॉ जितेंद्र सिंह संबोधित करत होते.
पंतप्रधानांच्या सामायिक राष्ट्रीय दृष्टीकोनाच्या आवाहनाला प्रतिसाद म्हणून राज्य नागरी सेवेतून भारतीय प्रशासकीय सेवेत पदोन्नती झालेल्या अधिकाऱ्यांसाठी 124 वा ITP तयार करण्यात आला आहे. 124व्या ITP मध्ये 2008 ते 2020 च्या बॅचमधील 131 अधिकारी सहभागी झाले आहेत. आयटीपीचे उद्दिष्ट राज्य नागरी सेवेतून भारतीय प्रशासकीय सेवेत  मध्ये पदोन्नती झालेल्या सहभागींना भारतीय प्रशासकीय सेवेचे अखिल भारतीय स्वरूप समजून घेण्यास सक्षम करणे आणि सार्वजनिक प्रशासन आणि देशाच्या स्थूल अर्थव्यवस्थेच्या संदर्भातील कार्य विशद करून राष्ट्रीय दृष्टीकोन विकसित करणे हा आहे.
डॉ जितेंद्र सिंह म्हणाले की, सहा महिन्यांचा आयटीपी अधिकार्यांना व्यापक राष्ट्रीय दृष्टीकोन प्राप्त करण्यास मदत करतो. ज्यामुळे त्यांना प्रशासनाचा एकूण कार्यक्षेत्राचा संदर्भ कळतो आणि एकूण कामाचा व्याप समजून घेणे शक्य होते.
सुशासन आणि सार्वजनिक सेवा आणि केंद्र सरकारच्या कल्याणकारी योजना लोकांपर्यंत पोहोचवण्यासाठी मिशन कर्मयोगी कार्यक्रमाचे यश पाहता, डॉ जितेंद्र सिंह म्हणाले की सरकार केंद्र आणि राज्य सरकारच्या इतर कर्मचाऱ्यांसाठीही आयटीपीच्या धर्तीवर असे प्रशिक्षण प्रतिमान तयार करण्याचा विचार करू शकते.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
युवा व्यवहार आणि क्रीडा मंत्रालय
देशातील सहा ‘खेलो इंडिया राज्य उत्कृष्टता केंद्रां’साठी केंद्रीय क्रीडा मंत्रालयाकडून चार वर्षांसाठी 67.32 कोटी रुपयांचा निधी मंजूर
केंद्रीय क्रीडा मंत्रालयाने देशातील सहा खेलो इंडिया उत्कृष्टता केंद्रांना मंजुरी दिली असून वर्ष 2020-21 आणि पुढच्या चार वर्षांत त्यांच्या अद्ययावतीकरणासाठी 67.32 कोटी रुपये निधी मंजूर करण्यात आला आहे. या केंद्रांमध्ये ऑलिम्पिकसाठीच्या क्रीडा कौशल्यांना पारखून त्यांना तयार केले जाईल.
यात महाराष्ट्रातील पुण्याजवळच्या बालेवाडी इथल्या श्री शिवछत्रपती क्रीडा संकुलासाठी 16 कोटी रुपये निधी मंजूर करण्यात आला आहे.
याविषयी माहिती देतांना केंद्रीय क्रीडा मंत्री किरेन रीजीजू यांनी सांगितले की, “देशभरात क्रीडा उत्कृष्टता केंद्र सुरु करण्याचा निर्णय, भारताला 2028 पर्यंत ऑलिम्पिकमध्ये जगातल्या 10 सर्वोत्कृष्ट देशांमध्ये स्थान मिळवून देण्याच्या उद्दिष्टाचाच एक भाग आहे. जोपर्यंत आपण या खेळाडूंना जागतिक दर्जाचे प्रशिक्षण देत नाही, तोपर्यंत आपले खेळाडू ऑलिम्पिकमध्ये उत्तम कामगिरी करतील, अशी अपेक्षा आपण करु शकत नाही. यापैकी प्रत्येक केंद्रात खेळाडूंना, प्रत्येक क्रीडाप्रकारातील जागतिक दर्जाचे प्रशिक्षण देण्यात येईल. जिथे सर्वोत्कृष्ट खेळाडू उत्तम दर्जाचे प्रशिक्षण घेऊ शकतील, अशा सर्व सुविधा आणि प्रशिक्षक येथे उपलब्ध असतील.प्र त्येक राज्याने या उत्कृष्टता केंद्राचे अत्यंत उत्साह आणि सकारात्मकतेणे स्वागत केले आहे, याचा मला आनंद आहे.”
या केंद्रांमध्ये क्रीडा पायाभूत सुविधांचे अद्यायावतीकरण, क्रीडा विज्ञान केंद्रांची स्थापना आणि उत्तम दर्जाचे प्रशिक्षक, फ़िजिओथेरपिस्ट, आरोग्य तज्ज्ञ अशा व्यक्तींची सेवा यांचा समावेश असेल. उत्तम दर्जाची क्रीडा उपकरणे देखील पुरवली जातील.
क्रीडा मंत्रालय सध्या सर्व राज्ये आणि केंद्रशासित प्रदेशात क्रीडा पायाभूत सुविधा अद्ययावत करत आहे, तसेच खेलो इंडिया सेंटर ऑफ एक्सलन्सच्या माध्यमातून देशभरात क्रीडा क्षेत्रासाठी पोषक वातावरण तयार करण्याचा प्रयत्न करत आहे.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.53 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 13.28 कोटींपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
13,28,75,455
आतापर्यंत भारत सरकारने राज्य/केंद्रशासित प्रदेशांना लसीच्या 193.53 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 13.28 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
आरोग्य आणि कुटुंब कल्याण मंत्रालय
कोविड -19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या 180.97 कोटी मात्रा देण्यात आल्या
भारतात सध्या 29,181 कोरोना रुग्ण उपचाराधीन
उपचाराधीन रुग्णांचे प्रमाण 0.07%
सध्याचा रुग्ण बरे होण्याचा दर 98.73%
गेल्या 24 तासात 3,997 रुग्ण कोरोनातून बरे झाले. देशात आतापर्यंत एकूण 4,24,58,543 कोरोनामुक्त
गेल्या 24 तासात देशात 2,528 नव्या रुग्णांची नोंद
दैनंदिन पॉझीटीव्हिटी दर 
साप्ताहिक पॉझीटीव्हिटी दर 
आतापर्यंत 78.18 कोटी चाचण्या करण्यात आल्या. गेल्या 24 तासात 6,33,867 चाचण्या करण्यात आल्या.
पंतप्रधान कार्यालय
राणी वेलू नचियार यांच्या जयंतीनिमित्त पंतप्रधानांनी त्यांचे पुण्यस्मरण केले
नवी दिल्ली 03 जानेवारी 2022
पंतप्रधान नरेंद्र मोदी यांनी राणी वेलू नचियार यांच्या जयंतीनिमित्त आदरांजली अर्पण केली आहे.
ट्विट संदेशामध्ये पंतप्रधान म्हणाले;
“शूर राणी वेलू नचियार यांच्या जयंतीनिमित्त मी त्यांचे पुण्यस्मरण करतो. त्यांचे अतुलनीय साहस येणाऱ्या अनेक पिढ्यांना प्रेरणा देत राहील. वसाहतवादाविरुद्ध लढण्यासाठी त्यांनी दाखविलेली दृढ कटिबद्धता उल्लेखनीय आहे. आपल्या नारी शक्तीच्या संकल्पनेचे त्या मूर्तिमंत स्वरूप आहेत.”
पंतप्रधान कार्यालय
हिमाचल प्रदेशातील प्रकल्पांवरील नागरिकांच्या टिप्पण्यांना पंतप्रधानांनी दिले उत्तर
05 ऑक्टोबर 2022
पंतप्रधान नरेंद्र मोदी यांनी हिमाचल प्रदेशमधील प्रकल्पांबाबत नागरिकांच्या प्रतिक्रियांना आज उत्तर दिली. या प्रकल्पांच्या लोकार्पण आणि पायाभरणीसाठी पंतप्रधान हिमाचल प्रदेशला जात आहेत.
पंतप्रधानांनी ज्याची पायाभरणी केली होती त्या एम्स बिलासपूरच्या लोकार्पणाबाबत नागरिकांच्या प्रतिक्रियांवर पंतप्रधानांनी उत्तर दिले :
राष्ट्रीय महामार्ग -105 वर पिंजोर ते नालागड दरम्यान 31 किमी लांबीच्या चौपदरीकरण प्रकल्पासाठी 1690 कोटी रुपयांची तरतूद उपयुक्त ठरणारी आहे.